SAL bied goeie diens al is bestuur onbeholpe | Netwerk24
SAL bied goeie diens al is bestuur onbeholpe
Deur M. Smith, Strand 09 November 2019 00:00
Ek het baie onlangs vir die tweede keer in agt jaar na Amerika gereis. Ek het albei kere regstreekse vlugte tussen O.R. Tambo, Johannesburg, en John F. Kennedy, New York, geneem. Ek het met die Suid-Afrikaanse Lugdiens gereis en kon by geen geleentheid oor diens, gebrek aan bedrewenheid en professionaliteit kla nie.
Omdat ek alleen (as senior persoon) gereis het, was ek baie afhanklik van hulp en ondersteuning en ek kan net met lof oor ons eie lugredery praat.
Nou is die vraag: Waarom moet mense wat so hard werk om die redery aan die gang te hou, met die albatros van ’n onbeholpe en korrupte bestuur op regeringsvlak sit? Daar is, myns insiens, ’n baie sterk saak uit te maak vir privatisering.
Dit sal ’n tragedie wees as hierdie klompie amptenare saam moet ondergaan as die mense aan die stuur nie die redery finansieel winsgewend kan bedryf nie.
Meer oor: Suid-Afrikaanse Lugdiens (Sal) | M. Smith | Mystem | Lesersbrief